DA Den Europæiske Unions Tidende CE 271/18

Torsdag, den 12. november 2009

Tredjelande, hvis statsborgere skal være i besiddelse af visum ved passage af de ydre grænser, og tredjelande, hvis statsborgere er fritaget for dette krav *

P7_TA(2009)0062

Europa-Parlamentets lovgivningsmæssige beslutning af 12. november 2009 om forslag til Rådets forordning om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (KOM(2009)0366 – C7-0112/2009 – 2009/0104(CNS))

2010/C 271 E/06

(Høringsprocedure)

Europa-Parlamentet,

der henviser til Kommissionens forslag (KOM(2009)0366),

der henviser til EF-traktatens artikel 67 og artikel 62, nr. 2, litra b, nr. i), der danner grundlag for Rådets høring af Parlamentet (C7-0112/2009),

der henviser til forretningsordenens artikel 55,

der henviser til betænkning fra Udvalget om Borgernes Rettigheder og Retlige og Indre Anliggender og udtalelse fra Udenrigsudvalget (A7-0042/2009),

1. godkender Kommissionens forslag som ændret;

2. godkender den fælles erklæring fra Europa-Parlamentet og Rådet hermed vedlagt;

3. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG ÆNDRING Ændring 1 Forslag til Rådets forordning - ændringsretsakt Betragtning 1 (1) Sammensætningen af listerne over tredjelande i bilag I og II til forordning (EF) nr. 539/2001 af 15. marts 2001 bør være i overensstemmelse med kriterierne i forordningens betragtning 5. Nogle tredjelande , hvis situation har ændret sig med hensyn til disse kriterier, bør overføres fra det ene bilag til det andet. (1) Kommissionen iværksatte den igangværende visumliberaliseringsdialog, der bygger på en regional tilgang og et europæisk perspektiv, med en række lande i det vestlige Balkan på lige fod og uden forskelsbehandling. Sammensætningen af listerne over tredjelande i bilag I og II til forordning (EF) nr. 539/2001 af 15. marts 2001 bør være i overensstemmelse med kriterierne i forordningens betragtning 5. Nogle af landene i det vestlige Balkan (Albanien, Bosnien-Hercegovina, Den Tidligere Jugoslaviske Republik Makedonien, Montenegro og Serbien) , hvis situation har ændret sig med hensyn til disse kriterier, bør overføres fra det ene bilag til det andet. De samme kriterier, der er fastlagt i køreplanen for visumliberaliseringen, bør anvendes på alle berørte lande. Ændring 2 Forslag til Rådets forordning - ændringsretsakt Betragtning 1 a (ny) (1a) Alle de lande i det vestlige Balkan, som har opfyldt deres benchmarks, bør være omfattet af den visumfrie rejseordning fra begyndelsen af 2010. De lande, som har gjort væsentlige fremskridt, men endnu ikke i fuldt omfang opfyldt deres benchmarks, bør gives samme privilegium, så snart de har opfyldt de benchmarks, der er fastsat i de relevante køreplaner for visumliberalisering. Ændring 3 Forslag til Rådets forordning - ændringsretsakt Betragtning 2 (2) Den 1. januar 2008 trådte aftaler om lempelse af visumreglerne med fem lande – Albanien, Bosnien-Hercegovina, Den Tidligere Jugoslaviske Republik Makedonien, Montenegro og Serbien – i kraft som et første konkret skridt hen imod det mål om en visumfri rejseordning for statsborgere fra landene i det vestlige Balkan, som blev fastsat i Thessalonikidagsordenen. I 2008 blev der indledt en dialog om visumliberalisering med hvert af disse lande, og der er udarbejdet køreplaner for visumliberalisering. Kommissionen udtalte i sin evaluering af gennemførelsen af køreplanerne fra maj 2009, at Den Tidligere Jugoslaviske Republik Makedonien har opfyldt alle de benchmarks, som er fastsat i landets køreplan. Montenegro og Serbien har opfyldt langt de fleste benchmarks i deres respektive køreplaner. (2) Den 1. januar 2008 trådte aftaler om lempelse af visumreglerne med fem lande i det vestlige Balkan i kraft som et første konkret skridt hen imod det mål om en visumfri rejseordning for statsborgere fra landene i det vestlige Balkan, som blev fastsat i Thessalonikidagsordenen. I 2008 blev der indledt en dialog om visumliberalisering med hvert af de pågældende lande, og der er udarbejdet køreplaner for visumliberalisering. Kommissionen udtalte i sin evaluering af gennemførelsen af køreplanerne i maj 2009, at Den Tidligere Jugoslaviske Republik Makedonien har opfyldt alle de benchmarks, som er fastsat i landets køreplan. Montenegro og Serbien har opfyldt langt de fleste benchmarks i deres respektive køreplaner. Albanien og Bosnien-Hercegovina har gjort yderligere fremskridt med hensyn til de fleste af de relevante benchmarks, siden Kommissionens evaluering i maj 2009. Ændring 4 Forslag til Rådets forordning - ændringsretsakt Betragtning 2 a (ny) (2a) Med henblik på at fremme gennemførelsen af Thessalonikidagsordenen og som en del af den regionale tilgang bør Kommissionen inden for rammerne af sine beføjelser og i lyset af resolution 1244(1999) fra FN's Sikkerhedsråd indlede en visumdialog med Kosovo med henblik på at fastlægge en køreplan for visumlempelse og -liberalisering svarende til dem, der er fastlagt med andre lande i det vestlige Balkan. Ændring 5 Forslag til Rådets forordning - ændringsretsakt Betragtning 3 a (ny) (3a) Med henblik på at styrke stabiliserings- og associeringsprocessen vil en visumfri rejseordning forbedre deltagelsen i det fælles marked, som gradvis er ved at blive etableret med Albanien, Bosnien-Hercegovina, Montenegro og Den Tidligere Jugoslaviske Republik Makedonien, og bidrage til samhandel, innovation og vækst. Ændring 14 Forslag til Rådets forordning - ændringsretsakt Betragtning 4 (4) Den Tidligere Jugoslaviske Republik Makedonien, Montenegro og Serbien [idet de to sidstnævnte lande opfylder alle benchmarks på datoen for vedtagelsen af denne forordning] bør overføres til bilag II til forordning (EF) nr. 539/2001. Denne visumfritagelse bør kun gælde for indehavere af biometriske pas, som er udstedt af hvert af de pågældende tre lande. (4) Den Tidligere Jugoslaviske Republik Makedonien, Montenegro, Serbien, Albanien og Bosnien-Hercegovina bør overføres til bilag II til forordning (EF) nr. 539/2001. Den Tidligere Jugoslaviske Republik Makedonien, Montenegro og Serbien forventes at opfylde alle benchmarks på datoen for vedtagelsen af denne forordning. For Albaniens og Bosnien-Hercegovinas vedkommende bør visumfritagelsen finde anvendelse, når Kommissionen har vurderet, at de hver især opfylder alle benchmarks i den relevante køreplan for visumliberalisering og i overensstemmelse med traktaten. Visumfritagelsen bør kun gælde for indehavere af biometriske pas, som er udstedt af hvert af de pågældende fem lande. Ændring 7 Forslag til Rådets forordning - ændringsretsakt Betragtning 4 a (ny) (4a) Kommissionen bør snarest og senest i begyndelsen af 2010 forelægge en beretning om de resultater, Albanien og Bosnien-Hercegovina har opnået med hensyn til opfyldelsen af alle de benchmarks, der er fastsat i køreplanen. Ændring 8 Forslag til Rådets forordning - ændringsretsakt Betragtning 4 b (ny) (4b) Selv om Albanien og Bosnien-Hercegovina har gjort fremskridt med opfyldelsen af deres respektive benchmarks, bør de to landes kompetente myndigheder straks vedtage de reformer, der er nødvendige for at opfylde deres respektive benchmarks fuldt ud. Ændring 9 Forslag til Rådets forordning - ændringsretsakt Betragtning 4 c (ny) (4c) Kommissionen bør bistå de kompetente myndigheder i Albanien og Bosnien-Hercegovina med denne opgave. Ændring 10 Forslag til Rådets forordning - ændringsretsakt Betragtning 5 a (ny) (5a) Visumliberaliseringsprocessen bør tjene som referenceramme for udformningen af forbindelserne med Den Europæiske Unions østlige partnere. Ændring 11 Forslag til Rådets forordning - ændringsretsakt Artikel 1 – nr. 1 – litra -a (nyt) Forordning (EF) nr. 539/2001 Bilag I, del 1 -a) I del 1 affattes henvisningen til Albanien og Bosnien-Hercegovina således: »Albanien (1) Bosnien-Hercegovina (1) Ændring 12 Forslag til Rådets forordning - ændringsretsakt Artikel 1 – nr. 2 Forordning (EF) nr. 539/2001 Bilag II – del 1 2) I bilag II, del 1, indsættes følgende henvisninger: 2) I bilag II, del 1, indsættes følgende henvisninger: »Albanien (3) Bosnien-Hercegovina (3) »Den Tidligere Jugoslaviske Republik Makedonien (2) Den Tidligere Jugoslaviske Republik Makedonien (4) Montenegro (2) Montenegro (4) Serbien [med undtagelse af indehavere af serbiske pas, som er udstedt af det serbiske koordinationsdirektorat (på serbisk: Koordinaciona uprava)] (2) Serbien [med undtagelse af indehavere af serbiske pas, som er udstedt af det serbiske koordinationsdirektorat (på serbisk: Koordinaciona uprava) ] (4)

(1) Landets navn flyttes fra dette bilag til bilag II, når Kommissionen har vurderet, at landet opfylder alle benchmarks i køreplanen for visumliberalisering, og i overensstemmelse med traktaten.«;

(2) Fritagelsen for visumpligt gælder kun for indehavere af biometriske pas«.

(3) Landets navn flyttes til dette bilag fra bilag I, når Kommissionen har vurderet, at landet opfylder alle benchmarks i køreplanen for visumliberalisering, og i overensstemmelse med traktaten. Fritagelsen for visumpligt gælder kun for indehavere af biometriske pas.

(4) Fritagelsen for visumpligt gælder kun for indehavere af biometriske pas«.